**TECHNINĖ SPECIFIKACIJA**

***MINERALINĖS MEDŽIAGOS***

1. **SĄVOKOS IR SUTRUMPINIMAI**
   1. **Pirkėjas**– AB „Kelių priežiūra“.
   2. **Tiekėjas** – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Pirkėjas sudaro Sutartį.
   3. **Sutartis** – Sutartis, sudaroma tarp **Tiekėjo** ir **Pirkėjo**dėl Pirkimo objekto.
   4. **Pirkimo objektas** – Prekės.
   5. **Prekės** – mineralinės medžiagos.
2. **PIRKIMO OBJEKTAS IR OBJEKTO APIMTYS**
   1. **Pirkimo objektas**: mineralinės medžiagos.
   2. Pirkimo objektas skaidomas į pirkimo dalis..
   3. Pirkimo objektų detalizacija, t.y. adresai, maksimalūs kiekiai bei Prekių paskirtis nurodyti techninės specifikacijos priede Nr. 1.
   4. Nustatant laimėtoją vertinamos kainos ir transportavimo sąnaudos. Transportavimo sąnaudos apskaičiuojamos pagal formulę: *preliminarus kiekis* x *1 t/km įkainis* x *atstumas km*. Transportavimo sąnaudoms apskaičiuoti naudojamas 0,09 eur t/km įkainis.
   5. Perkamų Prekių pakrovimo vieta turi būti nutolusi **ne daugiau kaip 30 km nuo konkrečioje pirkimo objekto dalyje nurodyto adreso.** Atstumas tikrinamas pagal pirminį Maps.lt sistemos siūlomą maršrutą.
   6. Esant poreikiui, Pirkėjas turės teisę pirkti ir kitas, techninės specifikacijos priede Nr. 1 nenurodytas, tačiau pagal funkcinę paskirtį panašias Prekes (toliau – **Papildomos prekės**). Papildomų prekių pirkimui taikomos visos Prekių pirkimui šioje techninėje specifikacijoje ir Sutartyje nustatytos sąlygos, nebent aiškiai bus nustatyta kitaip. Papildomos prekės bus perkamos tokiais įkainiais, kurie galios Pirkėjo užsakymo pateikimo dieną Tiekėjo prekybos vietoje, kataloge ar interneto svetainėje nurodytomis galiojančiomis šių prekių kainomis, pritaikant Tiekėjo pasiūlyme nurodytą taikytiną nuolaidą procentais nuo galiojančių Tiekėjo prekybos vietoje, kataloge ar interneto svetainėje nurodytų prekių mažmeninių kainų, o jeigu tokios kainos neskelbiamos, Tiekėjo pasiūlytomis, konkurencingomis ir rinką atitinkančiomis kainomis. Papildomų prekių įkainius Tiekėjas turės suderinti su Pirkėju. Tokių Papildomų prekių bendra kaina negalės sudaryti daugiau kaip 10 proc. Sutarties kainos.
3. **REIKALAVIMAI PIRKIMO OBJEKTUI**
   1. Prekių kokybiniai reikalavimai pateikti techninės specifikacijos priede Nr. 1.
   2. Pirkėjui nepriėmus Prekių ar vėliau paaiškėjus Prekių neatitikimui Sutartyje, Sutarties prieduose ar teisės aktuose nurodytiems kriterijams, Tiekėjas įsipareigoja pakeisti nekokybiškas ar netinkamas Prekes kokybiškomis ir atitinkančiomis Sutarties sąlygas Prekėmis ne vėliau kaip per 3 (tris) dienas nuo pranešimo dėl neatitinkančių Sutarties sąlygų Prekių gavimo dienos. Tiekėjas savo lėšomis užtikrina netinkamų Prekių pakeitimą tinkamomis per Sutartyje nustatytą terminą ir atlygina Pirkėjo patirtus nuostolius dėl nekokybiškų Prekių pateikimo.
4. **SUTARTINIŲ ĮSIPAREIGOJIMŲ VYKDYMO TVARKA IR TERMINAI**
   1. Pirkėjas Prekes perka be pristatymo, Tiekėjo nurodytoje Prekių atsiėmimo vietoje.
   2. Prekės turi būti paruoštos atsiėmimui ne vėliau kaip per 5 (penkias) darbo dienas nuo užsakymo, siųsto Tiekėjui elektroniniu paštu, nurodytu Sutartyje, pateikimo dienos.
   3. Kartu su Prekėmis pateikiamos eksploatacinių savybių deklaracijos, patvirtinančios Prekių atitikimą pirkimo objekto reikalavimams.
   4. Prekės tiekiamos 12 (dvylika) mėnesių, bet ne ilgiau iki bus nupirkta Prekių už maksimalią Sutarties vertę, neviršijant techninės specifikacijos priede Nr. 1 nurodytų maksimalių kiekių. Sutartis įsigalioja, kai Sutartį pasirašo abi sutarties Šalys ir galioja iki visiško sutartinių įsipareigojimų įvykdymo arba Sutarties nutraukimo (priklausomai nuo to, kuri sąlyga įvyksta anksčiau).
   5. Jeigu Prekių tiekimo metu nėra išperkama Prekių už maksimalią Sutarties vertę ir (ar) nėra išpirktas maksimalus Prekių kiekis, nurodytas Sutarties priede Nr. 1 „Techninė specifikacija“, Prekių tiekimo terminas automatiškai pratęsiamas dar 12 (dvylikos) mėnesių terminui. Automatinio pratęsimo sąlyga taikoma 1 (vieną) kartą. Šalys turi teisę atsisakyti pratęsti Prekių tiekimo terminą, apie tai raštu informavus kitą Šalį 30 (trisdešimt) dienų iki Prekių tiekimo termino pabaigos. Visais atvejais Prekės tiekiamos ne ilgiau kaip 24 (dvidešimt keturis) mėnesius.
   6. Prekes Pirkėjas pasiima savo transportu iš Tiekėjo nurodytos Prekių atsiėmimo vietos. Prekės į Pirkėjo transportą pakraunamos Tiekėjo įranga ir kaštais, kurie turi būti įskaičiuoti į Tiekėjo pasiūlyme nurodytą Prekės kainą.
   7. Pakrautų į transporto priemonę Prekių kiekis turi būti nustatomas svėrimo būdu ir fiksuojamas Prekę lydinčiuose dokumentuose.
   8. Pirkėjas siekia įsigyti Prekes, darančias kuo mažesnį poveikį aplinkai, todėl:

4.8.1. bendravimas tarp Tiekėjo ir Pirkėjo bus vykdomas tik elektroninėmis   priemonėmis (telefonu, elektroniniu paštu ar kt.);

4.8.2. visa dokumentacija susijusi su Sutarties vykdymu teikiama Pirkėjui elektorinėmis priemonėmis (elektoriniu paštu ar kt.);

4.8.3. Sutartis bus pasirašoma tik elektroninėmis priemonėmis (elektroniniu parašu).

1. **PRIEDAI**
   1. Techninės specifikacijos 1 priedas – Pirkimo objekto detalizacija.

*\_\_\_\_\_\_\_\_\_\_*

**Pastaba: Visos pirkimo dokumente esančios nuorodos į standartą, techninį liudijimą ar bendrąsias technines specifikacijas reiškia, kad Pirkėjas priima ir kitus dalyvių lygiaverčių Prekių/Įrangos įrodymus.** *Lygiavertiškumo įrodymas yra tiekėjo pareiga.*